Diari Oficial de la Generalitat Valenciana


Sumari del DOGV 4628, del 12-11-2003 (2003/11685)

Informació pública del programa d'actuació integrada, projecte d'urbanització i projecte de reparcel·lació forçosa, formulat per al desenvolupament del sòl urbà, expansió de casc, plaça de les Flors.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4628

Data del DOGV
:   12-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11058


Organisme emissor
:   Ajuntament de Calp

Tipus de document
:   Anunci

Informació pública del programa d'actuació integrada, projecte d'urbanització i projecte de reparcel·lació forçosa, formulat per al desenvolupament del sòl urbà, expansió de casc, plaça de les Flors. [2003/S11721]
  
Per Decret de l'Alcaldia Presidència de l'Ajuntament de Calp, amb data 16 d'octubre de 2003 s'ha dictat la resolució següent:
  
«Primer. Sotmetre a informació pública el programa d'actuació integrada, projecte d'urbanització i projecte de reparcel·lació forçosa, promogut per la mercantil Inversión, Desarrollo y Estudio Local, SL, formulat per al desenvolupament del sòl urbà, expansió de casc, plaça de les Flores.
  
Segon. La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals en el domicili fiscal, i publicació en un diari d'informació general editat a la Comunitat Valenciana.
  
Tercer. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, i esta pròrroga s'anunciarà en el tauler d'anuncis de l'Ajuntament i la comunicarà a qui per desconéixer-la, presenten pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisé. L'expedient podrà consultar-se en els servicis tècnics de l'Ajuntament de Calp, situat a la 2º planta, de dilluns a divendres de 09.00 a 14.00 hores.
  
Huité. Concloses les anteriors operacions s'haurà d'emetre el corresponent informe tècnic.
  
Nové. Finalitzades les anteriors actuacions l'Ajuntament Ple podrà aprovar un programa i definirà els seus continguts, per elecció d'una alternativa tècnica i una proposició entre les presentades, amb les modificacions parcials que estime oportunes. En el mateix acte es podrà adjudicar, motivadament, l'execució del programa aprovat en favor de qui haguera formulat la proposició juridicaeconòmica i assumida l'alternativa tècnica més adequada per a executar l'actuació.»
  
La qual cosa es publica en compliment del que establix l'article 46.3 de la vigent Llei Reguladora de l'Activitat Urbanística Valenciana.